André Ayew

André Morgan Rami Ayew (født d. 17. december 1989), også kendt som Dede Ayew i Ghana, er en ghanesisk professionel fodboldspiller, som spiller for Premier League-klubben Nottingham Forest og Ghanas landshold.

Baggrund 
André Ayew er søn af Abédi Péle, som anses som en af de bedste afrikanske fodboldspillere nogensinde. To af Andrés brøde, Jordan Ayew og Ibrahim Ayew er også professionelle fodboldspillere. André blev født i Frankrig imens hans far spillede for Olympique de Marseille. Han har dermed også fransk statsborgerskab.

Klubkarriere

Olympique Marseille 
Ayew begyndte sin karriere hos Olympique de Marseille, hvor han gjorde sin professionelle debut i 2007. Han spillede flere år i Marseille sammen med sin lillebror Jordan.

Lejeaftaler 
Ayew blev i 2008-09 udlånt til FC Lorient, og blev igen i 2009-10 udlånt, denne gang til AC Arles.

Gennembrud 
Efter lejeaftalerne havde Ayew sit gennembrud hos Marseille, og fra 2010-11 sæsonen og frem spillede han en fast rolle i truppen. Han blev i 2010-11 sæsonen kåret som årets spiller i klubben.

Swansea City 
Ayew skiftede i juli 2015 til Swansea City.

West Ham United 
Efter bare en enkelt sæson hos Swansea, skiftede Ayew i august 2016 til West Ham United. Med en pris på 20,5 millioner pund, blev Ayew klubbens daværende dyreste transfer nogensinde.

Swansea City retur 
Ayew vendte tilbage til Swansea City i januar 2018. Her blev han genforenet med sin lillebror Jordan.

Ayew blev i 2018-19 sæsonen udlånt til Fenerbaçhe.

Al Sadd 
Ayew skiftede i juli 2021 til Al Sadd.

Nottingham Forest 
Ayew skiftede i februar 2023 til Nottingham Forest, efter at hans kontrakt med Al Sadd var blev ophævte.

Landsholdskarriere

Ungdomslandshold 
Ayew var del af Ghanas U/20-landshold som vandt U/20-Verdensmesterskabet i 2009.

Seniorlandshold 
Ayew kunne spille for både Frankrig og Ghana som resultat af at være statsborger i begge lande. Han sagde i et interview i 2007 at han var meget tæt på at vælge at spille for Frankrig, fordi at det ghanesiske landshold ikke havde inviteret ham op på landsholdet endnu. Han fik sit ønske opfyldt, og gjorde sin debut for Ghanas landshold den 21. august 2007.

Ayew har repræsenteret Ghana ved VM 2010, 2014 og 2022. Han har også været med til Africa Cup of Nations 2008, 2010, 2012, 2015, 2017, 2019 og 2021.

Ayew blev i 2021 kåret af IFFHS som del af årtiets hold i Afrika for 2010erne.

Titler 
Marseille

 Coupe de la Ligue: 2 (2010-11, 2011-12)
 Trophée des Champions: 2 (2010, 2011)

Al Sadd

 Qatar Stars League: 1 (2021-22)

 Emir of Qatar Cup: 1 (2021)

Ghana U/20

 FIFA U/20 VM: 1 (2009)
 African Youth Championship: 1 (2009)

Individuelle

 CAF Årets hold: 3 (2010, 2011, 2015)
 BBC Årets afrikanske fodboldspiller: 1 (2011)
 Ghana Årets spiller: 1 (2011)
 Africa Cup of Nations Topscorer: 1 (2015)
 Africa Cup of Nations Tuneringens hold: 1 (2015) 
 IFFHS CAF Årtiets hold: 2011–2020
 Olympique de Marseille Sæsonens spiller: 1 (2011)
 Swansea City Sæsonens spiller: 1 (2019-20)

Referencer

Eksterne henvisninger 

 

Fodboldspillere fra Ghana
Angribere (fodbold)
Fodboldspillere fra Olympique Marseille
Fodboldspillere fra FC Lorient
Fodboldspillere fra AC Arles-Avignon
Fodboldspillere fra Swansea City A.F.C.
Fodboldspillere fra West Ham United F.C.
Fodboldspillere fra Fenerbahçe SK
Fodboldspillere fra Al Sadd SC
Fodboldspillere fra Nottingham Forest F.C.
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2022
Deltagere ved Africa Cup of Nations 2008
Deltagere ved Africa Cup of Nations 2010
Deltagere ved Africa Cup of Nations 2012
Deltagere ved Africa Cup of Nations 2015
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021